【官宣】拒做坦哈格副手 尹佩斯成海倫芬主帥
2024年05月18日 13:01
東網電視
更多新聞短片
尹佩斯將展開主帥生涯。(Getty Images)
荷甲球隊海倫芬正式宣布，聘請荷蘭傳奇射手尹佩斯擔任教練，雙方簽約2年。曼聯領隊坦哈格2年前曾有意邀請尹佩斯回巢，加入教練團，但被佢作出婉拒，現時正式展開主帥生涯。
尹佩斯球員時代曾效力阿仙奴、曼聯等球隊，2019年掛靴之後，曾經擔任母會飛燕諾助教，其後轉任青年軍教練。據悉荷甲球隊海倫芬原本打算聘請前阿積士教練史迪恩領軍，但近期改為斟介尹佩斯，雙方經過多次會面之後，最終達成加盟協議。
現年40歲嘅尹佩斯話：「海倫芬係一間非常好嘅球會，擁有悠久歷史及忠誠球迷，我一直以擔任主教練為目標，今次係非常重要嘅挑戰。」 海倫芬現時排荷甲第10位，將於周日(19日)晚煞科戰作客鹿特丹斯巴達，尹佩斯等今夏先至正式領軍。